tomron87/hebrew-wikipedia-sentences-corpus huggingface dataset:
המוסד לתוכנה חופשית לא מחשיב את הרישיון של אפאצ'י כתואם לרישיון ה-GPL.
לדבריו, הרישיון של אפאצ'י לא תואם ל-GPL משום שהוא מאפשר מצבים שאינם מתאפשרים ברישיון ה-GPL.
לדוגמה, הרישיון מאפשר להפיץ קוד שמוגן בפטנט, דבר שאינו מתאפשר ברישיון ה-GPL.
משמעות הדבר היא שהתוכנות שרשומות תחת הרישיון של אפאצ'י, לא יכולות להשתלב עם תוכנות שמופצות תחת רישיון ה-GPL.
אפאצ'י משמש בעיקר כמגיש תכנים סטטיים ודינמיים ברשת הכלל עולמית.
רבים מיישומי האינטרנט בנויים במטרה לעבוד עם המאפיינים של אפאצ'י תחת סביבת העבודה שאפאצ'י מציע.
אפאצ'י הוא רכיב שרת הרשת בחבילת יישומי שרתי הרשת הפופולרית הנקראת LAMP (שמשמעותה: Linux,
אפאצ'י הוא שרת הווב הסטנדרטי של רוב הפצות לינוקס.
אפאצ'י נכלל גם במספר רב תוכנות קנייניות, לדוגמה: מסד הנתונים Oracle או IBM WebSphere application server.
Mac OS X משלבת את אפאצ'י כשרת מובנה בה.
מתכנתים המפתחים יישומי רשת, משתמשים לפעמים בגרסה מקומית של אפאצ'י (הכוונה שרק הם יכולים להשתמש בה ולא כל מי שגולש באינטרנט) כדי להציג ולבחון את הקוד כשהוא עוד בפיתוח.
תוכנת XAMPP מאפשרת להתקין שרת אפאצ'י מקומי במערכות הפעלה נפוצות: ווינדווס, לינוקס ומק.
אפאצ'י תומך במגוון רחב של רכיבים, רבים מהם מסופקים כמודולים מקומפלים אשר מרחיבים את תפקודיות הליבה (מרכז התוכנה).
להלן כמה ממודולי (רכיבי) אפאצ'י: מודולי הזדהות ובקרת גישה פופולריים כמו: mod_access, mod_auth ו-mod_digest, ה-SSL (הנמצאים במודול mod_ssl), מודול proxy, משכתב כתובות אינטרנט, URL rewriter (הידוע גם כמנוע שכתוב, מיושם ב-mod_rewrite), קובצי יומן מותאמים אישית (mod_log_config), ומסננים (mod_include ו-mod_ext_filter).
קובצי היומן של אפאצ'י ניתנים לניתוח דרך דפדפן בשימוש קודים חופשיים כמו AWStats או Visitors.
Apoidea היא על-משפחה בסדרת הדבוראים שבמחלקת החרקים.
על-משפחה זו כוללת את כל הדבורים וכן את הצרעות מקבוצת הצרחוליתים.
הצרחוליתים והדבורים נחשבו בעבר שתי על-משפחות נפרדות, Sphecoidea ו-Apoidea.
אולם מחקרים פילוגנטיים הראו כי בעוד שהדבורים מהוות קבוצה טבעית, מונופילטית, הצרחוליתים מהווים קבוצה פאראפילטית שהיא האב הקדמון של הדבורים.
כיוון שכיום יש העדפה לארגון סיסטמטי המבוסס על קבוצות טבעיות (קלדיסטיקה), הצרחוליתים שולבו יחד עם הדבורים תחת על-משפחה אחת בשם Apoidea.
קבוצת הדבורים נקראת כיום Anthophila או Apiformes והיא מהווה קבוצת-ביניים חסרת דרגה, בין על-משפחה למשפחה.
בעבר כונתה על-משפחה זו, בעברית, בשם 'דבורים' אך מאחר שהצרחוליתים אוחדו עם על-משפחה זו נהוג היום לכנות בשם 'דבורים' רק את הקבוצה Anthophila.
משפחה צרחוליתיים (Sphecidae) - בה טיחת שחורת-חזה
Maven (במקור מיידיש ועברית מבין) הוא כלי פתוח וחופשי לארגון פרויקטים ובנייה אוטומטית לשפת Java.
ל-Maven יכולות דומות לאלה של Apache Ant, אך הוא מתבסס על מודל תצורה פשוט יותר המתואר ב-XML.
Maven מתארח במוסד התוכנה אפאצ'י ושייך רשמית לפרויקט Apache Jakarta.
מודל התצורה של Maven נקרא Project Object Model (POM) והוא משמש לתיאור התלויות, הגרסאות, הרכיבים וסדר הבנייה של הפרויקט.
Maven מגדיר מחזור חיי בנייה, ובמודל מוגדרים מראש מטרות בנייה עיקריות כגון הידור ואריזת הקוד, דבר המאפשר שימוש מתוחכם ומידי בכלי כדי לבנות פרויקטים בשפת Java.
אחת מיכולותיו המתקדמות של Maven היא הבאה דינמית של תלויות מרשת האינטרנט.
רכיבים הדרושים בזמן בניית הפרויקט (לדוגמה, ספריות שונות) מאותרים באופן ממוכן, מורדים לספריית הבנייה ומוטמנים במטמון מקומי לשימוש חוזר.
צ'אד ברומלי , הידוע בכינויו אפאת'י (Apathy), הוא ראפר ומפיק אמריקאי.
ברומלי סיפר כי הוא גילה את מוזיקת הראפ בגיל 5 כאשר שמע את הדוד שלו מנגן את הקאבר של Chaka Khan לשיר "I Feel for You" של פרינס.
לטענתו, זה היה הרגע שבו הוא החל להימשך למוזיקת הראפ והחל להאזין לאומנים שונים בתחום זה, כמו: ג'יי זי, נאז, גאנג סטאר ועוד, כאשר הוא מנסה לכתוב חרוזים משלו ועובד על מיומנותיו כ-MC.
ברומלי החל את הקריירת הראפ שלו בשנת 1997 בביצועים למספר שירים כאמן אורח באלבום של הצמד Jedi Mind Tricks.
שלוש שנים לאחר מכן פרסם ברומלי סינגל בשם "Ain't Nuthin' Nice" תחת חברת התקליטים Bronx Science Records אשר הופק על ידי celph titled.
בהמשך ברומלי ו-celph titled הקימו יחד את הסופר גרופ Demigodz שכלל כמה ראפרים שכבר היו חתומים בחברת התקליטים הזו אשר כללו את – 7L & Esoteric El Fudge, Louis Logic, ו-Open Mic.
בשנת 2002 הסופר גרופ שחרר את ה-EP הראשון שלו שנקרא The Godz Must Be Crazy תחת חברת התקליטים Ill boogie records.
בעקבות כך ניסה הלייבל Interscope להחתים את האמנים הבולטים ב-Demigodz – Apathy, celph titled ו–Atlantic, והתעניינו במיוחד בפיתוח קריירת הסולו של Apathy.
בסופו של דבר חתם ברומלי עם חברת התקליטים אטלנטיק רקורדס והקליט שם מספר שירים, שחברת התקליטים לא פרסמה.
לאחר מספר שנים של ויכוחים וחילוקי דעות, החליט לעזוב ולהקים את חברת התקליטים העצמאית Babygrande.
בהמשך פרסמה Babygrande חלק מהשירים שהוקלטו במקור עבור "אטלאנטיק".
באותה התקופה הקליט ברומלי גם שירים חדשים בחברת התקליטים העצמאית Demigodz entertainment השייכת לצ'אד ו-celph titled.
בהמשך פרסם ברומלי תחת חברת התקליטים Demigodz entertainment שני מיקסטייפים הכוללים גם את החומרים שהקליט במקור עבור אטלנטיק – (שיצא בשנת 2004) ו-"Baptism By Fire" (שיצא בשנת 2007).
לאחר שחתם ב-Babygrande הוציא ברומלי בשנת 2006 את אלבום הסולו הראשון שלו "Eastern Philosophy" שכלל שירים שונים שהוקלטו במקור ב"אטלנטיק" ושירים חדשים אותם הקליט ב-Babygrande.
האלבום זכה לביקורות חיוביות מאוד אבל כשל מסחרית.
האלבום כלל שירים שבוצעו בשיתוף פעולה עם celph titled ואמיליו לופז.
בשנת 2009 הוציא ברומלי את אלבום הסולו השני שלו תחת חברת התקליטים Demigodz entertainment.
אלבום זה הופק על ידי מייק שינודה וכלל שיתופי פעולה עם אמנים בולטים שונים כגון Phonte ,B-real, קינג מגנטיק וחברי Demigodz.
אפאת'י הוא חבר בהרכב Get Busy Committee אשר פרסם בעבר את האלבום "UZI DOSE IT".
Apologize הוא שיר של להקת הרוק האמריקנית ואן ריפאבליק, אשר הופץ בתור הסינגל הראשון מתוך אלבום הבכורה של הלהקה Dreaming Out Loud.
השיר הופץ בארצות הברית ב-6 בנובמבר 2007. לשיר יש גם גרסה בה משולב רמיקס של המפיק המוזיקלי טימבלנד.
השיר הופיע בפסקול הסדרה "אחת שיודעת".
Subversion (בשמה המלא באנגלית: Apache Subversion, ידועה גם כ־svn, כשם הפקודה המקובלת שלה) היא תוכנה חופשית לניהול גרסאות מסוג שרת–לקוח המופצת לפי כללי רישיון אפאצ'י.
היא פותחה במקור כדי לשמש תחליף למערכת התואמת הנפוצה CVS.
מערכת סאבוורז'ן ירשה את מקומה של CVS כמערכת ניהול תצורה הנפוצה ביותר בקרב מיזמי תוכנה חופשית אם כי בהמשך מקומה נתפס בעיקר על ידי מערכות ניהול תצורה מבוזרות, כגון גיט.
Apocalyptic Feasting (מאנגלית: סעודה אפוקליפטית) הוא אלבום הבכורה של להקת הדת' מטאל האמריקאית בריין דריל.
האלבום יצא לאור בפברואר של שנת 2008, וזכה לביקורות חיוביות.
כל השירים נכתבו והולחנו על ידי להקת בריין דריל.
ג'ף הוגהל – גיטרה בס
Apaf1 (ראשי תיבות באנגלית של Apoptotic protease activating factor 1 – גורם משפעל פרוטאז אפופטוטי 1) הוא גן המקודד לחלבון ציטופלזמי היוצר את מכלול האפופטוזום, יחד עם ציטוכרום c ועם dATP.
מכלול זה מהווה את אחד ממרכזי הבקרה החשובים ביותר של האפופטוזה - הוא קושר ומבקע את החלבון פרוקספאז 9, משחרר אותו בצורתו הבוגרת והפעילה, וכך מפעיל את המסלול האפופטוטי הפנימי המסתיים במוות מכוון של התא.
גן זה ממוקם בבני אדם בכרומוזום 12, והוא הומולוג לגן CED4 אצל C.
החלבון Apaf-1 בנוי בצורת Y, ומשקלו המולקולרי נע בטווח שבין 133.3-141.8 קילודלטון בין האיזופורמים השונים (למעט האיזופורם Apaf1ALT).
Apaf-1 מורכב מדומיין CARD המשמש לגיוס קספאזות בקצה האמיני שלו, מדומיין NOD מרכזי ומדומיין WD40.
לשחבור החליפי תפקיד חשוב בבקרת ביטוי הגן Apaf1 ובתפקודיו התאיים.
שחבור חליפי של ה-mRNA של Apaf1 יכול ליצור אקסון נוסף בעל 11 חומצות אמינו בקצה האמיני של החלבון בין דומיין CARD לדומיין NOD, או/ו אקסון שני הכולל חזרה נוספת של רצף WD40 בת 43 חומצות אמינו בין החזרה החמישית והשישית בדומיין WD40 בקצה הקרבוקסילי של החלבון.
האיזופורם Apaf1XL הוא האיזופורם העיקרי שמבוטא אצל יונקים; גודלו 142 קילודלתון והוא מורכב מ-1,248 חומצות אמינו, והוא כולל את 2 האקסונים הנוספים - הן זה שבצד האמיני והן זה שבצד הקרבוקסילי.
לעומת זאת, מוטציות ב-4 השיירים הבסיסיים Arg13, Lys42, Lys58 ו-Lys62 שמרכיבים את הצד הטעון חיובית של דומיין CARD ב-APAF-1, והחלפתן לאלנין, לא השפיעו על יצירת האינטראקציה בין APAF-1 לבין קספאז 9. מכאן שלסלילים H2 ו-H3 יש תפקיד חשוב בזיהוי וביצירת האינטראקציה עם קספאז 9.
מלבד הפונקציה של גיוס קספאז 9, לדומיין CARD ב-APAF-1 יש גם יכולת ליצור קשרי CARD-CARD רבים נוספים עם קספאז 9, המשחקים תפקיד חשוב באיקטובה של הקספאז.
דומיין NOD (Nucleotide-binding Oligomerization Domain) מעורב באוליגומריזציה ובקשירת נוקליאוטידים של APAF-1, ומורכב ממספר חלקים:
דומיין קשירת נוקליאוטידים (NBD) - בעל ארכיטקטורה של סנדוויץ' α/β תלת שכבתי, באופן שבמרכז יש 5 משטחי בטא מקבילים (β1-β5) המכוסים מ-2 הצדדים ב-4 סלילי אלפא.
דומיין זה קושר dATP או ATP, הדרושים ליצירת קומפלקס האפופטוזום.
HD1 (Helical domain 1) - דומיין המכיל מספר סלילי אלפא קצרים, הכוללים את α16-α19.
WHD (winged-helix domain) - ממוקם בין HD1 ל-HD2, והוא דומיין המצוי בדרך כלל בפקטורי שעתוק של אוקריוטיים.
HD2 (Helical domain 2) - דומיין הכולל 8 סלילי אלפא ובעל קונפורמציה של סופר הליקס (סופר סליל) בעל סיבוב ימני.
דומיין WD40 משמש בתפקיד בקרה ב-APAF-1, ובעל יכולת של אוטו-אינהיביציה (יכולת עיכוב עצמית) באמצעות שינוי קונפורמציה של החלבון.
כאשר נוצרת אינטראקציה בין דומיין WD40 לבין ציטוכרום c, חל שינוי קונפורמציה באופן שמאפשר את גיוסו של קספאז 9.
באופן טיפוסי, הדומיין מורכב ממספר חזרות של רצף בן 44 - 60 חומצות אמינו, המקופלות יחד ליצירת דומיין.
רצף זה בנוי למעשה מ-3 רצפים: רצף שמור בליבה, שמאוגף בקצה האמיני שלו על ידי 11 - 24 דיפפטידים של GH (גליצין-היסטידין) ובקצה הקרבוקסילי שלו מדיפפטידים של WD (טריפטופן-חומצה אספרטית).
הדומיין מורכב מ-2 מבנים של "β-propeller" (דמוי פרופלור) המכונים WD1 ו-WD2. המבנה של β-propeller מכיל בדרך כלל 4 - 8 "להבים", ובמקרה של Apaf1, הדומיין מורכב מ-2 β-propeller א-סימטריים, שאחד מהם מכיל 7 להבים (WD1) והשני 8 להבים (WD2).
WD1 משתרע על פני שיירי חומצות האמינו 608 - 910, ואילו WD2 משתרע על השיירים 593 - 598 ו-921 - 1249. המבנה של ה-β-propeller הוא מאוד קשיח ולכן שינויי קונפורמציה אצלו מוגבלים מאוד.
שני ה-β-propeller ממוקמים ב-Apaf1 בחלק העליון של דומיין NOD, כאשר WD2 ממוקם מעל דומיין HD2, ו-WD2 יוצר קשר עם הדומיינים HD2 ו-NBD.
גורמי עקה תוך-תאיים כגון נזקי דנ"א, קרינת על סגול (UV) ועוד, עלולים לגרום לשחרור של ציטוכרום c מהמיטוכונדריה לציטופלזמה ובסופו של דבר למוות תאי מתוכנת במסלול האפופטוטי.
בציטופלזמה, מולקולות ציטוכרום c נקשרות למולקולות Apaf1, ובעקבות אינטראקציה זו וההחלפה של ADP ב-ATP, Apaf1 משנה את המבנה הרבעוני שלו למבנה הפטמרי (אוליגומר) וכך מסוגל לגייס מולקולות של פרוקספאז 9 (בצורתן הבלתי פעילה).
הקומפלקס שנוצר נקרא אפופטוזום, ומשמש כפלטפורמה תאית לאקטיבציה של פרוקספאז 9 במסלול הפנימי של האפופטוזה.
קספאז 9 בתורו מאקטב את הקספאזות ה"מוציאות לפועל" (executioner caspases) - 3, 6 ו-7, שלהן עשרות רבות של מטרות חלבוניות הקשורות לשלד התא, לתיקון נזקי דנ"א ועוד, אותן הן מבקעות ומפסיקות את פעילותן ובכך מוציאות לפועל את מסלול האפופטוזה.
האפופטוזום מורכב מ-7 מולקולות של Apaf1, להן 7 דומייני CARD.
ל-Apaf1 דרושים ציטוכרום c ו-dATP לאוליגומריזציה שלו וליצירת האפופטוזום.
Apaf1 אמנם נקשר לציטוכרום c גם בהיעדר dATP או ATP, אך אינו יכול לעבור אוליגומריזציה וליצור את קומפלקס האפופטוזום.
הביטוי של Apaf1 בתא הוא נמוך, ועל כן הוא הגורם המגביל בתהליך יצירת האפופטוזום ובהפעלת המסלול האפופטוטי.
הבקרה על הביטוי של Apaf1 נעשית בשלבי השעתוק והתרגום.
האזור הלא מתורגם בקצה 5' של ה-mRNA המקודד ל-Apaf1 מכיל קומפלקס רנ"א בעל אלמנט מבני המכונה IRES - אזור אליו הריבוזום יכול להיקשר באופן ישיר, ללא תלות בסריקה מכיוון ה-5' ("סריקה ללא תלות ב-cap").
הסריקה הרגילה של הריבוזום ("סריקה תלוית-cap") פוחתת בעקבות תנאי עקה כגון היפוקסיה, הלם אוסמוטי, הלם חום ועוד, ומנגנון ה-IRES פועל להתחלת סינתזה של החלבון על מנת לשמור על ריכוז קבוע של Apaf1 בתא.
עלייה בביטוי של Apaf1 נגרמת על ידי פקטור השעתוק E2F1, שלו תפקיד חשוב בהגברת הביטוי של גנים הקשורים לשכפול דנ"א ולבקרה על שלב S במחזור התא.
נוסף על כך, Apaf1 הוא מטרה ישירה של "שומר הגנום" p53, היכול להגביר את שעתוקו.
מלבד תפקידו החשוב במסלול האפופטוטי, ל-Apaf1 יש גם השפעה על מחזור התא בעקבות נזק לדנ"א שנגרם על ידי עקה גנטוקסית.
4 האיזופורמים העיקריים של Apaf1: Apaf1XL, Apaf1L, Apaf1M ו-Apaf1S מתווכים עיכוב של מחזור התא בעקבות עקה גנטוקסית ובאמצעות אקטיבציה של Chk1. לצורך תפקיד א-אפופטוטי זה נדרשת טרנסלוקציה של Apaf1 לגרעין התא במהלך השלבים G1-S; הטרנסלוקציה מתבצעת על ידי הקינאזות ATM ו-ATR (המאוקטבים בעקבות נזק לדנ"א).
טרנסלוקציה לגרעין של Apaf1 על ידי ATR מתרחשת בתגובה לגלי על סגול קצרים (UV-C) וכן בתגובה לציספלאטין, ואילו על ידי ATM בתגובה לקרינת גמא.
לאחר אקטובם של ATR/ATM, הללו מעלים את רמות הזרחון של Apaf1, דבר המתבטא בשינויים קונפורמטיביים שמביאים לתעדוף יצירת אינטראקציה בין Apaf1 ל-Nup107. Nup107 מורכב מ-9 תת-יחידות ומהווה חלק מה-NPC (נקב הגרעין), שתפקידו לתווך מעבר מקרומולקולות בין הציטופלזמה והגרעין.
האינטראקציה בין Nup107 ל-Apaf1 דרך דומיין NBD שלו גורמת להצטברות של Apaf1 בציטופלזמה לאחר עקה גנטוקסית.
לאחר כניסתו של Apaf1 לגרעין התא מתרחשת אקטיבציה של Chk1, אשר לו תפקיד בבקרת מחזור התא, בעצירת מחזור התא ובתיקון נזקי דנ"א.
למספר רב של חלבונים יש את היכולת להיקשר ישירות ל-Apaf1 וכך לבקר את יצירת האפופטוזום, בהם למשל:
חלבוני עקת חום (HSP) - ביטוין של תת-המשפחות HSP27, HSP70 ו-HSP90 עולה כתוצאה מחשיפה לריבוי "אותות מוות", כגון נזקי דנ"א, קרינת UV, עקת ER, עקת חום ועוד, ותפקידן להגן על התאים מפני אפופטוזה.
כך HSP90 נקשר לדומיין WD40 של Apaf1, ולא מאפשר את האוליגומריזציה עם ציטוכרום c ואת יצירת האפופטוזום.
לעומת זאת, עלייה בביטויו של HSP70 מאפשרת לו להיקשר ישירות לדומיין CARD של Apaf1 ולמנוע את גיוס פרוקספאז-9, וכמובן את יצירת האפופטוזום; ניתן לראות עלייה בבטויו של HSP70 במגוון של גידולים סרטניים, דהיינו חלבון זה הוא בעל פוטנציאל אונקוגני.
Aven - חלבון מעכב אפופטוזה השמור אצל יונקים, ומצוי ברקמות רבות בגוף אך בעיקר בלב, בכליות, בשרירי שלד, בכבד, בלבלב ובאשכים.
Aven יכול להיקשר לדומיין CARD של Apaf1, וכך למנוע את שפעולו של קספאז 9 על ידי האפופטוזום.
יש לציין שבשמרים נמצא כי Aven יוצר אינטראקציה גם עם החלבון האנטי-אפופטוטי Bcl-xL ומייצב אותו.
APIP - חלבון המצוי בריכוזים גבוהים ברקמת הלב ובשרירי השלד, אשר באפשרותו לעכב שפעול של קספאז 9 ולמנוע את התקדמות המסלול הפנימי של האפופטוזה.
הוא יכול לעשות זאת ב-2 אופנים: האחת, תלוית-Apaf1, ובה APIP מתחרה עם קספאז 9 על הקישור לדומיין CARD של Apaf1; והשנייה, שאינה תלוית-Apaf1, ובה APIP משרה שפעול קבוע של AKT ושל ERK1/2, אשר נקשרים ישירות לקספאז 9 ומונעים את שפעולו.
HCA66 - בקר חיובי של Apaf1, הנקשר לדומיין ה-NBD שלו.
באפשרותו לקדם משמעותית אפופטוזה תלוית-Apaf1 על ידי העלאת כמות האפופטוזומים הפעילים בתא.
Apocaliptic Love (בעברית: אהבה אפוקליפטית) הוא שמו של אלבום הבכורה של להקת סלאש מארח את מיילס קנדי והקונספיטורס, המהווה ללהקת הסולו של הגיטריסט האמריקאי סלאש.
האלבום הופק לאחר סיבוב הופעות שארך של כ-שנה וחצי של סלאש עם הרכב בו סלאש ניגן גיטרה ראשית, מיילס קנדי שימש כזמר ראשי וניגן גיטרת קצב, ברנט פליץ ניגן בתופים וטוד קרנס ניגן בגיטרת בס.
סלאש היה המבוגר בהרכב מבחינת גיל בהפרש של כמה שנים.
סיבוב הופעות זה היה בעקבות יציאת אלבום הסולו הראשון של סלאש, Slash, סלאש אמר שהוא החליט לעשות את האלבום כי "הייתי צריך לעשות משהו חוץ מלהיות בסיטואציה קבוצתית, עשיתי את זה לכל כך הרבה זמן ופשוט הייתי צריך את החופש לעשות משהו משלי" (בתרגום חופשי מאנגלית).
בנוסף לכך, סלאש הגדיר את הכנת האלבום כחוויה "חינוכית שהראתה לי מה אני יכול לעשות בעצמי" (בתרגום חופשי מאנגלית).
לאחר סיבוב ההופעות החליט סלאש להקליט את האלבום הבא שלו בהרכב זה.
תהליך כתיבת השירים התחיל מלחן שכתב סלאש בעזרת שימוש בתוכנות במחשב הנייד שלו שהשמיע להרכב שניגן באלבום סוף שנת 2010 לתחילת שנת 2011 .
לאחר מכן, מיילס קנדי כתב מילים ושר אותם על הלחן של שסלאש יצר.
האלבום הוקלט באופן של הופעה חייה, כלומר, כל הלהקה ניגנה בו זמנית בזמן הקלטת האלבום.
למען הקלטת האלבום נעשה שימוש בגיטרות "גיבסון לס פול סטנדרט", "גיבסון סלאש לס פול אפטייט", "מרטין די-18" ו"מיוסיק מן ברייטון".
המגברים שהשתמשו בהם להקלטת האלבום הם "מרשל ג'יי סי אם 800 2203", "מרשל ג'יי אם פי סופר ליד", "מרשל איי אף די 100" ו"סלאש סיגנוטור ווקס נייט טריין אן טי 15 אייץ'".
האלבום הופק על ידי חברת התקליטים "101 דיסטרביושיון" והוקלט באולפן "ברפוט רקורדינג סטודיוס" שנמצא בארצות הברית.
אריק ולנטינה הפיק את האלבום.
סלאש הגדיר את העבודה עם ולנטינה "כחוויה טובה" (בתרגום חופשי מאנגלית) ושחוויה זו "קיבלה סאונדים מעולים" (בתרגום חופשי מאנגלית), בנוסף, סלאש אמר על ולנטינה ש"אני אוהב לעבוד איתו וכולם אוהבים אותו" (בתרגום חופשי מאנגלית).
האלבום יצא ב-22 במאי 2012 עם שלושה עשר שירים.
יחד עם הגרסה הרגילה של האלבום, יצאה גרסה מיוחדת שכללה שני שירים נוספים.
האלבום הגיע למקום הרביעי במצעדי המכירות של הבילבורד ב-9 ביוני של אותה שנה ונשאר בבילבורד במשך 11 שבועות.
האלבום מכר כ-38,000 עותקים בשבוע הראשון לאחר יציאתו לאור.
האלבום יצא לאור עם ארבעה סינגלים, הראשון מהם שיצא לפני האלבום נקרא "You're a lie" שיצא בפברואר 2012.
סינגלים נוספים שיצאו לאור לאחר היציאה לאור של האלבום המלא הם השירים "Standing in the Sun" שיצא ביוני 2012, "Bad Rain" שיצא בספטמבר 2012 ו"Anastasia" שיצא בפברואר 2013.
לאחר היציאה לאור של האלבום "סלאש, מיילס קנדי והקונספירטורס" יצאו לסיבוב הופעות בשם "סיבוב ההופעות אהבה אפוקליפטית" (באנגלית Apocalyptic love tour).
Apex Legends (בתרגום חופשי לעברית: "אגדות הפסגה"), הוא משחק וידאו חינמי, מקוון ומרובה משתתפים, מסוגת הבאטל רויאל ויריות בגוף ראשון, שפותח על ידי Respawn Entertainment ומופץ על ידי (EA) Electronic Arts, אשר יצא לאור ב-4 בפברואר 2019 למחשב האישי ולקונסולות המשחקים PlayStation 4 ו-Xbox One.
במרץ 2021, יצא המשחק גם לקונסולת המשחקים נינטנדו סוויץ'.
המשחק מתרחש באותו יקום כמו המשחק Titanfall של החברה.
שבוע לאחר השקתו, המשחק צבר למעלה מ-25 מיליון הורדות.
המשחק תומך ב-Cross-play, משמע ניתנת לשחקנים להתחבר לקבוצות ושחקנים נוספים המשחקים מפלטפורמות שונות.
Apex Legends הוא משחק משחק ירי בגוף ראשון בסגנון באטל רויאל.
במשחק יש Legends (אגדות), דמויות שחקן שלכל אחת מהן יש יכולת ייחודית לבצע תפקיד שונה.
השחקנים מחולקים לקבוצות של שלושה, כאשר בכל קבוצה כל שחקן צריך לבחור אגדה ייחודית בתורו, וכל משחק תואם עד ל־20 קבוצות מתחרות.
לאחר השקת המשחק נוספו למשחק גם מצבי משחק לשחקן יחיד ולקבוצות של שני שחקנים.
כל הקבוצות מתחילות ללא ציוד, והן טסות מעל מפת המשחק באמצעות ספינת חלל מכיוון אקראי שממנו הן צונחות לכל נקודה על המפה אליה הדמויות יכולות להגיע.
כאשר הקבוצות נוחתות על הקרקע עליהן לסרוק את מפת המשחק על מנת למצוא כלי נשק, תחמושת וציוד נוסף, בעודן נלחמות להיות הקבוצה האחרונה שתשרוד.
כל זאת תוך שהייה באזור בטוח מתמיד על המפה.
כאשר לאחד מהשחקנים נגמר מד החיים הוא נופל לנוקאאוט, ועל חברי הקבוצה של אותו השחקן להחיותו באמצעות לחיצה על מקש מסוים - פעולה זו לוקחת כמה שניות.
אם הורגים את השחקן כאשר הוא נמצא בנוקאאוט הוא בלתי ניתן להחייאה מיידית, והבאנר (הדגל שלו) מופיע במקום שבו הוא מת.
אם אחד מחברי הקבוצה שלו אסף את הבאנר שלו הוא יכול להחזיר את השחקן לחיים באמצעות אחת מהמשואות שנמצאות במפת המשחק אולם לאחר זמן מסוים הבאנר נעלם והשחקן מחוסל סופית.
בנוסף במשחק יש מערכת תקשורת בלתי-מילולית שנקראת "Ping system" (בתרגום חופשי לעברית: מערכת צלצולים) שמאפשרת לשחקנים להשתמש בבקרי המשחק שלהם כדי לתקשר עם חברי הקבוצה שלהם, בין היתר אפשר להשתמש במערכת כדי להצביע על הכיוון שאליו השחקן מעוניין ללכת, לסמן מיקומי כלי נשק, לסמן אויבים ולהציע אסטרטגיות.
Apex Legends ממומן באמצעות מיקרו-רכישות , ונותן לשחקנים את האפשרות להתאים אישית את מראה המשחק שלהם באמצעות פריטים קוסמטיים רבים עבור האגדות.
בין היתר אפשר לרכוש עיצובים ייחודיים לכלי נשק, משפטים (בשביל האגדות), ובאנרים במשחק.
פריטים קוסמטיים חדשים ניתן להרוויח מפתיחת Apex Packs, גרסת המשחק ל-Loot boxes (תיבות שלל) שמכילות מבחר אקראי של פרסים, וחומרים שאיתם אפשר להכין פריטים קוסמטיים, או ביצוע רכישות באמצעות המטבע הווירטואלי של המשחק שנקרא Apex Coin שאותו ניתן לרכוש בכסף במציאות.
עם המטבע ניתן לקנות Apex Packs (חבילות של המשחק), לפתוח אגדות, ולרכוש קוסמטיקה ספציפית.
אפשר להרוויח Apex Packs בחינם כאשר השחקן עולה רמות ניסיון.
בנוסף, שחקנים משיגים בחינם מטבע אחר בשם "Legend Tokens" (אסימוני אגדה) עבור זמן משחק ועליה ברמות הניסיון, שמשמשים כדי לפתוח אגדות חדשות ופריטים קוסמטיים מסוימים.
המפתחים של המשחק תכננו מפת דרכים טכנולוגית לשנה הראשונה של המשחק שבמסגרתה בכל שלושה חודשים מגיעה למשחק עונה חדשה שמביאה איתה הוצאה של תוכן חדש למשחק, בדרך כלל דמות שחקן חדשה והוספת כלי נשק חדשים.
ב-19 במרץ 2019 העונה הראשונה של המשחק התחילה והביאה איתה את ה-Battle Pass העונתי הראשון למשחק אשר מתגמל שחקנים עם פריטים קוסמטיים עונתיים חדשים על ידי השלמת אתגרים בתוך המשחק במהלך העונה.
הסטודיו Respawn Entertainment פיתח בעבר את המשחקים Titanfall ואת Titanfall 2. סיקוול שלו שיצא בשנת 2016, לפני שנרכש על ידי EA שתמכה בהוצאה לאור של כותרים אלו, ובשנת 2017 רכשה את Respawn.
בצעד ייחודי עבור Respawn ,EA שמר את הפיתוח של Apex Legends כסוד עד להכרזה על המשחק; מק'קוי אמר שהם רוצים שחקנים כדי ליצור את דעותיהם של המשחק ולא מתוך פורומים מקוונים, ובכך לעודד שחקנים כדי לנסות את המשחק ולא להסתמך על שיווק ושאר פרסום מראש תוכן פרסומי.
המשחק בנוי על המנוע Source, בדיוק כמו במשחקי "Titanfall" הקודמים.
מערכת ה-Smart Comm הייתה מעודנת על ידי ניסיון המשחק במשך חודש ללא שימוש בצ'אט הקולי ובאמצעות שימוש בשמות אקראיים על מנת לראות איך הם מצפים שרוב השחקנים יחוו את המשחק.
לפני ההשקה, אישר מק'קוי שהמשחק יתמוך ב-Cross-Play בעתיד.
אולם בנוסף הוא הוסיף ש-Cross-progress ו-Cross-purchases אינם אפשריים בשל מגבלות חומרה.
מק'קוי גם ציין כי המשחק יגיע לפלטפורמות ה-iOS, Android ו-Nintendo Switch, על אף שזה לא מתוכנן כרגע.
Apex Legends התקבל באופן חיובי.
שמונה שעות לאחר השקתו, המשחק עלה על מיליון שחקנים ייחודיים, והגיע ל-2.5 מיליון שחקנים ייחודיים בתוך 24 שעות.
בתוך שלושה ימים, למשחק היו מעל 10 מיליון שחקנים ייחודיים, עם שיא של מיליון בו זמנית.
Aperco היא להקת רוק ישראלית, שהחלה את פעילותה הרשמית בשנת 2014.
להקת אפרקו נוסדה בשנת 2005 על ידי תום מייזל (גיטרה מובילה, שירה) וטל מייזל (קלידים) - בני דודים אשר יצרו וכתבו יחדיו מוזיקה.
ביחד הם עבדו בתור "המייזלים", והחלו לכתוב חומרים שלבסוף ראו אור באלבום הבכורה של הלהקה, "The Battle" שיצא בשנת 2016.
בשנת 2010 הצטרף ללהקה הבסיסט יובל רז.
באותו הזמן אפרקו הייתה להקת מרתף.
כשהשלושה העבירו את השנה הבאה בחזרות ובכתיבת חומרים חדשים, אפרקו נולדה.
בשנת 2011 אפרקו הוציאה את הדמו הראשון שלהם, "The Harlequin Demo's".
ב-2011 החלה הלהקה להקליט את אלבום הבכורה שלה עם המפיק גדעון ריקרדו באולפני Muzeex Productions.
לתפקיד התופים אפרקו גייסה את דור אדר, חבר ותיק של חברי הלהקה, כחבר להקה רשמי.
בשנת 2014 הוציאה אפרקו את הסינגל "Focused" לרדיו.
השיר נוגן באופן יומיומי בתוכנית 88FM, ולאחר חודשיים הוא הפך למנגינה הסוגרת של תוכנית הבוקר של הערוץ.
לימים, חשפה הלהקה כי סינגל זה נוצר לאחר שהופיע בחלומו של אחד מחבריה.
המוטיב המנוגן ב"Focused" משמש באלבומה הראשון כמוטיב חוזר המושמע בכמה וריאציות שונות.
הלהקה הוציאה את הסינגל "Dissonant Sound Within" שלמעשה היווה את פריצת הדרך שלה.
לאחר שהושמע לראשונה ברדיו על ידי בועז כהן, שדרן והשיר עורר עניין בקרב מאזיני התחנה שחשף את הלהקה לקהל רב הרבה יותר.
בשנת 2016 הוציאה הלהקה את אלבום הבכורה הרשמי שלהם, "The Battle" שכלל 10 רצועות שמושפעות מסגנון הרוק הפסיכדלי והרוק הקלאסי של שנות ה-70.
את האלבום כתבו והלחינו תום וטל מייזל בצוותא עם יובל רז ובעזרתו של מפיקם - גדעון ריקרדו.
עם יציאתו לאור של אלבומה הראשון, זכתה הלהקה לשלל מחמאות בקרב קהילת המוזיקה הישראלית ואף ברחבי העולם.
עקב צבירת פופולריות בקרב אוהדי הז'אנר המקומי וחשיפתה ברדיו, זכתה הלהקה לחמם את להקת "דיפ פרפל" בהופעתה ב"לייב פארק", ראשון לציון, ב-2016.
לסבב ההופעות הראשון של הלהקה, שהחל טרום השקת האלבום (בסוף 2015), הצטרף הקלידן רונן פלד והחליף את טל מייזל.
סיבוב ההופעות המצליח שנמשך עד סוף 2016 כלל אירוחים של קובי פרחי מלהקת אורפנד לנד, גל ניסמן מפול טראנק.
באמצע סבב השקת "The Battle" החליף את יובל רז הבסיסט-גיטריסט דניאל לסקביץ', שנשאר עד סיום סיבוב ההופעות.
בשנת 2017 החלה הלהקה לעבוד על אלבומה השני, ובמהלך עבודת הפרה פרודקשן הצטרף ללהקה כחבר קבוע הבסיסט טל אשל, לאחר עזיבתו של לסקביץ'.
ב-16 באוקטובר 2018 הוציאה הלהקה סינגל ראשון מתוך האלבום השני, "Loving you" .
ב-21 באוקטובר 2019 הוציאה הלהקה סינגל נוסף מהאלבום השני, "Life On a Screen".
הלהקה הופיעה במס' פסטיבלים ברחבי הארץ וכיום (2020) חבריה שוקדים על צאת אלבומה השני.
סגנון הלהקה מתואר כרוק מתקדם, רוק פסיכדלי ורוק קלאסי שמושפע רבות מהרוק של שנות ה-70. חבריה המייסדים של הלהקה, תום מייזל וטל מייזל, שניהם הושפעו מאוד מאמנים כגון פינק פלויד, מייק אולדפילד וקאמל.
The Battle (אלבום אולפן, 2016)
תום מייזל (2005-היום) - גיטרה, שירה
Aphrodite (בעברית: אפרודיטה) הוא אלבום האולפן האחד עשר של הזמרת-יוצרת האוסטרלית, קיילי מינוג.
האלבום יצא לאור ב-2 ביולי 2010, על ידי חברת התקליטים פרלופון רקורדס.
בתחילת שנת 2009, נפגשה מינוג עם הזמרת נרינה פלוט, על מנת לעבוד על האלבום.
באותו הזמן החלה לעבוד על מוזיקה אלקטרונית עם המוזיקאי סטיוארט פרייס שבהמשך הפך למפיק בפועל של האלבום.
בנוסף לכך, עבדה מינוג גם עם מפיקים כמו קלווין האריס, ג'ייק שירס, סבסטיאן אינגרוסו ופסקל גבריאל.
בדומה לאלבומיה הקודמים של מינוג, האלבום הוא בעיקר אלבום דאנס-פופ ודיסקו, אך גם מכיל השפעות של סגנונות נוספים המבוססים על מוזיקת דאנס כמו אלקטרו-פופ, הי-אנ.אר.ג'י, מוזיקת מועדונים, ומוזיקת רייב, כמו גם סגנונות נוספים.
עם הוצאתו, קיבל האלבום ביקורות מעורבות ממבקרי המוזיקה אשר רבים החמיאו לה על כך שדבקה בשורשים המוזיקליים שלה אך היו גם הרבה מחלוקות לגבי הליך ההפקה.
רבים חשבו כי העבודה עם פרייס גרמה לאלבום להישמע מלוכד אך רבים גם חשבו כי האלבום נשמע לא חדשני וממוחזר.
מבחינה מסחרית, האלבום זכה להצלחה כאשר הגיע למקום השני באוסטרליה והגיע שם למעמד פלטינה.
בבריטניה הגיע למקום הראשון ובכך מינוג שברה שיא גינס כאשר הצליחה להכניס אלבום לחמישייה הפותחת במדינה ב-4 עשורים שונים.
בהמשך, האלבום הגיע למעמד פלטינה גם בבריטניה.
בנוסף לכך, האלבום הגיע לחמישייה הפותחת גם בשווייץ, ספרד, יוון, צרפת ובלגיה.
בארצות הברית הוא הגיע למקום ה-19 והיה כמעט לאלבום הראשון שלה שהגיע לעשרים המובילים.
מתוך האלבום יצאו ארבעה סינגלים; "All the Lovers" אשר היה לסינגל הראשון מהאלבום וזכה להצלחה מסחרית כאשר הגיע למקום השלישי בבריטניה ולחמישייה הפותחת במדינות כמו בלגיה, צרפת, גרמניה, איטליה וספרד ולמקום השלוש עשרה באוסטרליה.
הסינגל השני מהאלבום היה השיר "Get Outta My Way" אשר יצא בספטמבר באותה השנה ואחריו יצא הסינגל "Better than Today" בדצמבר באותה השנה.
הסינגל האחרון מהאלבום היה השיר "" אשר יצא במאי 2011.
אף אחד מהסינגלים לא הצליח לשחזר את ההצלחה של הסינגל הראשון מה שגרם למינוג לאכזב את חברת התקליטים שלה.
בארצות הברית, כל הסינגלים מהאלבום שיצאו לאור, הגיעו לראש מצעד שירי הדאנס קלאב.
על מנת לקדם את האלבום, מינוג יצאה לסיבוב ההופעות "Aphrodite: Les Folies Tour" בשנת 2011.
מקוםתאריםמכירותאוסטרליה (ARIA)פלטינה70,000ארצות הברית (RIAA)75,000בלגיה (BEA)זהב15,000בריטניה (BPI)פלטינה300,000
מדינהתאריך יציאהגרסהפורמטחברת תקליטיםמקוריפן30 ביוני 2010מהדורה מיוחדתתקליטור + די וי דיEMI מיוזיק יפןאוסטרליה2 ביולי 2010רגילה • מהדורה ניסיוניתתקליט • תקליטור • תקליטור + די וי די • הורדה דיגיטליתהאחים וורנר אוסטרליהגרמניהפרלופוןספרדEMI ספרדבריטניה5 ביולי 2010פרלופוןצרפתEMI צרפתארצות הברית6 ביולי 2010קפיטול רקורדס
Apocalypse Soon (בעברית: אפוקליפסה בקרוב) הוא המיני-אלבום השלישי של ההרכב מוזיקלי האמריקאי מייג'ור לייזר.
האלבום יצא לאור ב-25 בפברואר 2014, על ידי חברת התקליטים Mad Decent ו-Secretly Canadian.
מדינהתאריך יציאהפורמטחברת תקליטיםמקורעולם25 בפברואר 2014הורדה דיגיטלית • הזרמת מוזיקהMad Decent
הוא אלבום ההופעה הרביעי של הצמד הברזילאי סימונה & סימריה.
האלבום יצא לאור ב-29 במרץ 2019, על ידי חברת התקליטים יוניברסל מיוזיק גרופ, שנתיים לאחר צאת אלבום האוסף הראשון של הצמד, Duetos, שיצא לאור בשנת 2017. באלבום נכלל הלהיט "Um em Um Milhão".
Apollonia הוא אלבום האולפן הראשון של הרכב האינדי פופ והמוזיקה האלקטרונית Garden City Movement.
האלבום יצא ב-16 במרץ 2018 על ידי חברת התקליטים הבריטית Night Time Stories.
העבודה על האלבום החלה שנה וחצי לפני כן, כאשר חברי ההרכב החליטו לשכור חדר בקיבוץ עין השופט ולהפוך אותו לסטודיו על מנת להתחיל לעבוד על אלבום באורך מלא לאחר שלושה מיני-אלבומים שזכו להצלחה ולהכרה בינלאומית.
לאחר שנתקלו בקשיים, החליטו השלושה לחזור לתל אביב ולהתחיל לעבוד מחדש על האלבום.
לטענת חברי ההרכב, האלבום מהווה שינוי, או בלשונם "רענון שפה" בהתייחס לדרך בה הם יוצרים את המוזיקה שלהם.
בעוד שעד כה חברי ההרכב יצרו בעצמם את האפקטים הקוליים, במהלך העבודה על האלבום החליטו דווקא להסתמך יותר על דגימות קול, אותם דגמו מאלבומי מוזיקה שהיו ברשותם, מז'אנרים מוזיקליים שונים דוגמת מוזיקה צרפתית, רוק, וג'אז.
לטענת שרוני, האלבום "מהווה המשך התפתחותי של היצירה שלנו - הפקתית וטקסטואלית".
האלבום קרוי על שם חוף הים שבגן הלאומי אפולוניה הממוקם בשרון הדרומי.
מופע ההשקה של האלבום בישראל אירע ב-28 באפריל 2018 במועדון הבארבי שבתל אביב.
Apocalypse: Save Us הוא אלבום האולפן הקוריאני השני של להקת הבנות הדרום קוריאנית דרים קאצ'ר.
הוא יצא לאור ב-12 באפריל 2022 על ידי דרימקאצ'ר קומפני, והופץ על ידי Sony Music.
האלבום כולל ארבע-עשרה רצועות, כולל הסינגל המוביל "Maison", בנוסף לשבעה שירי סולו, והוא זמין בגרסאות "S" ,"A", "V", ו-"E"
האלבום הוא תחילתה של הטרילוגיה החדשה Apocalypse של דרים קאצ'ר, לאחר סיום הטרילוגיה הקודמת - Dystopia.
מבחינת מכירות, האלבום מכר למעלה מ-136,239 עותקים.
הקבוצה זכתה לראשונה בפרס, בתוכנית המוזיקהMBC M's Show Champion, על הסינגל "Maison." האלבום זכה לביקורות חיוביות.
ב-24 במרץ 2022, דרים קאצ'ר פרסמה טיזר של "קוד מסתורין" לקאמבק הקרוב שלהם.
מאוחר יותר נחשף כי דרים קאצ'ר ישובו לפעילות ב-12 באפריל.
טיזרים רשמיים של האלבום שוחררו לראשונה ב-28 במרץ: רשימת רצועות, תמונות קונספט אישיות וקבוצתיות, קטעי ריקוד וטיזר לקליפים.
האלבום והקליפ לאלבום יצאו ב-12 באפריל 2022. הלהקה ציינה את הוצאת האלבום על ידי אירוח מיני קונצרט מיוחד בקוריאה, שהיה זמין גם באופן מקוון למעריצים בכל העולם.
סיבוב הופעות עולמי בשם 2022 Dreamcatcher World Tour [Apocalypse: Save Us] המשויך לאלבום הוכרז ב-27 באפריל 2022, עם שמונה הופעות בארצות הברית.
שני תאריכים נוספים לסיבוב ההופעות (במקסיקו סיטי ובלוס אנג'לס) הוכרזו ב-14 ביוני 2022.
הסינגל הראשי "Maison" הוא שיר המתואר כ"זעקה לעזרה" להצלת כדור הארץ מאפוקליפסה הנגרמת כתוצאה מאדישות אנושית, התחממות כדור הארץ, וזיהום סביבתי שם השיר נרמז בטיזר האלבום הראשון באמצעות קוד המורס '321124433433'.
"Maison" היא המילה הצרפתית לבית, ובשיר המילה מתייחסת לכדור הארץ, כוכב הלכת הידוע היחיד המתאים לקיום חיים.
לאלבום ישנה משמעות רבה יחסית עבור חברות הלהקה שכן הוא כולל שירי סולו בביצוע כל אחת מהחברות.
ההפקה הכוללת בוצעה על ידי המלחינים Leez ו-Ollounder, ששיתפו פעולה בעבר באלבומים Nightmare ובטרילוגיה הקודמת- Dystopia.
ב-27 באפריל 2022 הכריזה דרים קאצ'ר על סיבוב ההופעות Apocalypse: Save Us World Tour המתוכנן להתקיים בין ה-28 ביוני ליולי 2022. מכירת הכרטיסים החלה ב-15 ביוני בשעה 8:00 דרך האתר Ticketmaste.
החלק של סיבוב ההופעות בצפון אמריקה היה אמור להסתיים במקור בלוס אנג'לס, אך הקבוצה הוסיפה הופעה נוספת במקסיקו סיטי ב-20 ביולי.
הוא הופיע לראשונה במקום ה-4 במצעד השבועי של סירקל צ'ארט, והמשיך לשיא במקום ה-8 במצעד האלבומים החודשיים של סירקל צ'ארט עם 126,654 מכירות לחודש אפריל.
לפי Hanteo Charts, האלבום מכר יותר מ-85,000 עותקים בשבוע הראשון מאז יציאתו לאור, עם 54,131 עותקים שנמכרו ביום הראשון ליציאתו.
דרים קאצ'ר הגיעה לשיא הבכורה שלה במצעד הפיני הרשמי, והגיע למקום ה-26. הן גם זכו בזכייה הראשונה שלהן בתוכנית מוזיקה (1,924 ימים לאחר הופעת הבכורה שלהם ב-2017) עם "Maison" ב-MBC M's Show Champion.
ב-26 באפריל, דרים קאצ'ר ביצעו הופעת סיום בתוכנית The Show של MTV SBS, שם הם זכו בזכייה השנייה בתוכנית המוזיקה.
הקליפ צבר כ-97 מיליון צפיות נכון לינואר 2024.
Apink (בקוריאנית 에이핑크) היא להקת בנות דרום קוריאנית.
הלהקה הוקמה על ידי הלייבל IST Entertainment עם שבע חברות.
כיום יש בלהקה חמש חברות לאחר ששתיים מהחברות עזבו.
הלהקה התחילה את הפעילות ב-19 באפריל 2011 עם החברות פארק צ'ו רונג, יאן בו-מי, ג'ונונג'י, קים נאם ג'ו, הו הייונג, הונג יו-קיונג וסון נאון.
ב־2013 הונג יו-קיונג עזבה את הלהקה.
ב-2022 סון נאון עזבה את הלהקה.
הלהקה ידועה בקונספט ה"תמים" שלה ובשמירה על תדמית "טהורה וחמודה".
מועדון המעריצים של הלהקה נקרא "פנדה".
ב-19 באפריל 2011 הלהקה הוציאה לאור את מיני-אלבום הבכורה שלה, Seven Springs of Apink עם הסינגל המוביל "Mollayo".
הלהקה קיימה את הופעת הבכורה שלה על הבמה עם השיר "Mollayo" בתוכנית M Countdown של ערוץ Mnet ב־21 באפריל, במסגרת קידום האלבום.
בחודש נובמבר Apink החלו לצלם תוכנית ריאליטי בשם Birth of a Family יחד עם להקת הבנים אינפיניט.
התוכנית תיעדה במשך שמונה שבועות את מאמציהן של שתי הלהקות בטיפול, שיקום ודאגה לבעלי חיים נטושים ובעלי עבר של התעללות.
ב-22 בנובמבר הלהקה הוציאה לאור את המיני-אלבום השני שלה Snow Pink עם הסינגל המוביל "My My".
בחודש נובמבר Apink זכו בפרס הראשון שלהן, פרס תגלית השנה (להקת בנות), בטקס פרסי MAMA לשנת 2011, שנערך בסינגפור.
2012–2013: אלבום ראשון, עזיבתה של יוקיונג והצלחה מסחרית
בינואר 2012, Apink זכו בפרס הראשון שלהן בתוכנית המוזיקה M Countdown עבור השיר "My My".
ב-9 במאי 2012 הלהקה הוציאה לאור את אלבום האולפן הראשון שלה, Une Année.
הן התחילו את קידום האלבום עם הופעות שבועיות בתוכניות מוזיקה על מנת לבצע את שיר הנושא "Hush" במהלך חודש יוני.
באמצע יולי, הן המשיכו לקדם את האלבום עם יציאתו של הסינגל השלישי מהאלבום, "Bubibu", שנבחר על ידי המעריצים בהצבעה באתר Mnet.
באפריל 2013 IST Entertainment הודיעה כי יוקיונג עזבה את הלהקה עקב לימודיה, ו-Apink תמשיך לפעול כלהקה בת שש חברות מבלי להוסיף חברות חדשות.
המיני-אלבום השלישי של הלהקה, Secret Garden, ושיר הנושא שלו, "NoNoNo", יצאו לאור ב־5 ביולי.
השיר "NoNoNo" היה הסינגל המצליח ביותר של הלהקה, שהגיע למקום השני במצעד קיי-פופ הוט 100. בנובמבר 2013, בטקס פרסי MAMA, הלהקה זכתה בפרס "Next Generation Global Star".
2014–2016: עלייה בפופולריות והופעת בכורה ביפן
ב־13 בינואר 2014 Apink הוציאו את השיר "Good Morning Baby", לציון 1,000 ימים מאז הופעת הבכורה של הלהקה.
השיר הגיע למקום השישי במצעד השבועי של Gaon.
המיני־אלבום הרביעי שלהן, Pink Blossom, והקליפ לשיר הנושא שלו, "Mr.
Chu", יצאו לאור ב־31 במרץ.
השיר הגיע למקום השני במצעד הקיי-פופ הוט 100 של בילבורד.
הלהקה זכתה בשישה פרסים בתוכניות מוזיקה שונות עבור "Mr.
השיר היה השיר הדיגיטלי השמיני הנמכר ביותר בשנת 2014, לפי מצעד סוף השנה של Gaon.
בספטמבר 2014 מועדון החברים של הלהקה עבר את ה-100,000 חברים.
ב-24 בנובמבר 2014 הלהקה הוציאה את המיני-אלבום עם הסינגל המוביל 'LUV'.
כ-40,000 עותקים נמכרו במכירה המוקדמת.
הסינגל הגיע למקום הראשון באתרים גדולים כמו מלון, Mnet, Genie, Monkey3,Olleh Music.
בנוסף, הסינגל דורג במקום הראשון במשך שלושה שבועות רצופים בתוכנית הטלוויזיה "Inkigayo".
ב-22 באוקטובר 2014 הלהקה הוציאה לאור את הגרסה היפנית לסינגל "No No No", וערכה מספר הופעות ביפן, בפני 20,000 איש בסך הכל.
בדצמבר 2014 הלהקה זכתה בפרס זמר השנה של גאון.
ב-23 בדצמבר 2014 נפתחה מכירה של כרטיסים לשתי הופעות של הלהקה בפארק האולימפי בסיאול.
כל 7,200 הכרטיסים אזלו בתוך שתי דקות.
ב-16 ביולי 2015 הלהקה הוציאה את האלבום המלא השני שלה PINK MEMORY.
הסינגל "Remember" מתוך האלבום הגיע במצעדים למקום ה-13 ב-Top Twitter Tracks chart, ולמקום ה-14 במצעד שירי העולם הדיגיטליים של הבילבורד.
בינואר 2015 הלהקה זכתה בפרס דיסק הזהב לביצוע הנשי הטוב ביותר.
בנובמבר 2015 הלהקה זכתה בטקס פרסי המוזיקה של מלון, לפי הצבעת הקהל, בפרס טופ 10.
ביולי 2016 הלהקה יצאה לסיבוב הופעות בחמש ערים ביפן, תחת השם Apink 2nd LIVE TOUR 2016. PINK SUMMER.
לאחר ההופעה הלהקה הוציאה מהדורת וידאו של ההופעה בתקליטי DVD, עם סרטון בונוס מיוחד.
ב-13 בספטמבר 2016 הלהקה פרסמה רשימת רצועות של אלבום חדש שייקרא Pink Revolution.
האלבום יצא לאור ב-26 בספטמבר.
בינואר 2016 הלהקה יצאה לסיבוב הופעות, הראשון של להקת בנות קוריאנית מ-2012, בשם Memory: Apink North American Tour בצפון אמריקה והופיעה בוונקובר, לוס אנג'לס, סן פקנסיסקו ודאלאס.
ב-2 ביולי 2018 הלהקה הוציאה את המיני-אלבום ONE & SIX האלבום הגיע למקום ה-11 במצעד האלבומים העולמיים של בילבורד, והלהקה הגיעה למקום ה-39 בדירוג Social 50 של הבילבורד.
במגזין הבילבורד נכתב "הבנות מציגות צליל דאנס מתוחכם יותר, במקום פופ 'מסטיקי' ותמים, ושינוי מהתמימות הקופצנית של האלבומים הקודמים".
בסוף שנת 2020 השיר "Dumhdurum: דורג על ידי הבילבורד כשיר השני הטוב ביותר של השנה בקיי-פופ.
ב-2022 סון נאון עזבה את הלהקה בגלל "בעיות בלוח זמנים".
היא ציינה כי "זו הייתה החלטה קשה לאחר שיקולים רבים, וזו לא הייתה החלטה קלה.
מעכשיו אהייה "פנדה" ואתמוך ב-Apink"
"Apnea" (בעברית: "דום נשימה") הוא שיר שהוקלט על ידי הזמרת האיטלקייה אמה מרונה.
הוא יצא לאור ב-7 בפברואר 2024 בהוצאת חברת התקליטים יוניברסל מיוזיק גרופ, כסינגל הרביעי מתוך אלבום אולפן השביעי שלה, Souvenir.
השיר הגיע למקום התשיעי במצעד הסינגלים האיטלקי.
השיר נכתב על ידי המבצעת, דווידה פטרלה, יולין בוברוד ופאולו אנטונאצ'י.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.
"Apnea" היה שירה של מרונה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
הווידאו קליפ הרשמי של השיר פורסם ב-7 בפברואר 2024.
נכון ליוני 2024 עומד מונה הצפיות של הקליפ על למעלה מ-15 מיליון צפיות.
מקוםתאריםמכירות איטליה (FIMI) פלטינה 100,000
אזורתאריך יציאהפורמטחברת תקליטיםמקורעולם7 בפברואר 2024הזרמת מוזיקה • הורדה דיגיטליתיוניברסל מיוזיק גרופ
"Aperture" (בעברית: צמצם) הוא שיר של הזמר והיוצר הבריטי הארי סטיילס.
השיר יצא לאור ב-22 בינואר 2026, באמצעות חברות התקליטים קולומביה רקורדס וארסקין רקורדס, כסינגל המוביל מתוך אלבום האולפן הרביעי שלו, Kiss All the Time.
סטיילס כתב את השיר בשיתוף פעולה עם קיד הרפון, שגם הפיק את הרצועה.
הסינגל הופיע לראשונה במקום הראשון במצעד הסינגלים הבריטי ובמצעד ה-בילבורד הוט 100 האמריקאי, והפך לסינגל השלישי של סטיילס שהגיע למקום הראשון בשני המצעדים הללו.
בנוסף, השיר כבש את ראש המצעד הסינגלים האירי והגיע לעשירייה הפותחת במדינות רבות, בהן אוסטרליה, גרמניה, ישראל, הולנד ושוודיה.
ב-15 בינואר 2026, הכריז סטיילס על צאת אלבומו הרביעי הצפוי לצאת במרץ של אותה שנה בימים שקדמו להכרזה, הפיץ הזמר מסרים מסתוריים ברחבי העולם, ביניהם המשפט "let the light in", שהתברר מאוחר יותר כשורה מתוך השיר.
השם "Aperture" מתפרש גם כ"פתיחה", מה שנתפס על ידי מבקרים כהקדמה סמלית לעידן מוזיקלי חדש עבור סטיילס.
הוידאו קליפ הרשמי של השיר פורסם ביוטיוב ב-23 בינואר 2026. הקליפ בוים על ידי אוב פרי ושואב השראה מהקליפ לשיר "Weapon of Choice" של פאטבוי סלים ומהסרט "ריקוד מושחת".
מבקרים השוו את הסגנון הוויזואלי של הקליפ גם לעבודותיו של דייוויד בואי.
השיר זכה לשבחים מצד מבקרי המוזיקה; במגזין NME תואר השיר כגיחה אמיצה לסגנון האלקטרוניקה וההאוס.
השיר זכה להצלחה מסחרית רחבה והופיע לראשונה במקום הראשון במצעד הסינגלים הבריטי ובמצעד הבילבורד הוט 100 האמריקאי.
בישראל, זכה השיר להצלחה רבה בתחנות הרדיו ודורג במקום השישי במצעד השבועי של גלגלצ, במקום השמיני במצעד ההשמעות של מדיה פורסט, במקום החמישי במצעד של אקו 99 והפשוטע ובמקום ה-69 במצעד "היטליסט" של מאקו.
AppleTalk הוא פרוטוקול תקשורת קנייני שפותח על ידי חברת אפל לתקשורת בין מחשבי מקינטוש.
הפרוטוקול איננו תלוי בשכבת הרשת שמעליה הוא רץ ונתמך בין השאר על ידי Ethernet ועל ידי LocalTalk (פרוטוקול תקשורת קנייני נוסף של חברת אפל, עובד במהירות 230Kbps ושיטת הגישה לרשת מבוססת על CSMA/CD כמו Ethernet).
מימוש הפרוטוקול החל ב-1983, ושימוש בו החל ב-1985, ונעשה בו שימוש במכשירי אפל בשנות השמונים והתשעים.
עם עליית השימוש ב-TCP/IP בשנות ה-90 מומש מחדש כדי להשתמש בהם, וב-2009 הופסקה התמיכה בו ב-Mac OS X v10.6.
יישומון או יישום קטן הוא תוכנת מחשב המיועד לבצע מטרה מוגדרת ומצומצמת מתוך תוכנה קיימת.
לרוב מדובר ביישום הכתוב בשפת ג'אווה או Flash המופעל באמצעות הדפדפן.
אף על פי שקיימות מספר שפות תכנות המציעות אפשרות לפיתוח יישומי Applet, שפת ג'אווה היא הנפוצה ביותר לצורך זה.
ההבדל העיקרי בין Applet לבין יישום מחשב הוא אופן ההרצה שלהם.
בעוד יישום מבוצע באופן עצמאי על מערכת ההפעלה של המחשב (כגון Windows Media Player ומיקרוסופט וורד), Applet מבוצע דרך תוכנה כלשהי, ולרוב באמצעות שימוש באינטרנט.
כדוגמאות ל-Applet-ים ניתן למנות את הבאים:
משחקי רשת מסוימים המורצים באמצעות דפדפן.
יישומונים להעלאת קבצים, באתרים כמו פייסבוק ופליקר.
יישומוני אנטי וירוס מקוונים, הסורקים את המחשב דרך האינטרנט.
Apple II (נכתב לעיתים ][ Apple או // Apple) הוא המחשב האישי הפופולרי הראשון שיצרה חברת אפל מחשבים.
הוא נחשב למחשב האישי הראשון בעולם שיוצר בייצור המוני.
הוא יוצר על ידי סטיב ווזניאק.
המחשב הוא שדרוג ישיר של Apple I, שיוצר בייצור מוגבל עבור חובבי אלקטרוניקה.
Apple I היה בעל מספר תכונות חלוציות שפותחו ב-Apple II והן אלו שעשו אותו להצלחה מסחרית.
Apple II הוכרז ב-West Coast Computer Fair באפריל 1977 והיה לאחד המחשבים המוקדמים והמצליחים ביותר.
השיפור העיקרי בדגם זה היה ממשק טלוויזיה מעודכן, שכלל את התצוגה בזיכרון ואפשר לא רק תצוגה של מלל פשוט אלא גם גרפיקה ומאוחר יותר צבע.
סטיב ג'ובס דחף לעיצוב המארז והמקלדת, על בסיס הרעיון שהמחשב צריך להיות שלם ומוכן להפעלה ישר מתוך הקופסה – רעיון שהיה זר וחדש לחלוטין לעולם המחשבים של התקופה.
בסוף שנות השבעים ובתחילת שנות השמונים נמכרו תואמי אפל לא פחות משנמכרו מחשבי אפל מקוריים.
אפל תבעה את היצרנים של תואמי אפל והוציאה רבים מהם מהשוק.
עקב היעלמותם של מספר יצרנים גדולים, עלה מחיר המחשבים ובעקבות זאת הפכו תואמי IBM שהיו זולים ממחשבי אפל מקוריים לסטנדרט החדש של השוק.
ההצלחה של Apple II סייעה ביד אפל להגיע להנפקה לציבור בשנת 1980, והפכה את מנהלי החברה ורבים מעובדיה הראשונים לעשירים.
בשנות השמונים והתשעים היווה המחשב את הסטנדרט לבתי הספר האמריקאיים, וניתן למצוא אותו אף היום במספר מצומצם של כיתות.
בנוסף שימש המחשב אנשי עסקים ומשפחות לאחר פרסום גרסה של הגיליון האלקטרוני, VisiCalc, שתמך תחילה רק במחשבי Apple II.
המחשב התבסס על מעבד 8 ביט מסוג MOS6502 בתדר 1 MHz.
לדגמים השונים היה גודל זיכרון משתנה, כאשר במקסימום המחשב הגיע ל-48K.
המחשב הגיע עם שפת התכנות BASIC צרובה בתוך ה-ROM שלו.
ניתן היה לחבר לו כונני דיסקטים בגודל ¼5 אינץ' בקיבולת של 160K.
ניתן היה לעשות שימוש בשני צדי הדיסקט על ידי הפיכתו.
על מנת להשתמש בדיסקט היה צורך להעלות ממנו מערכת הפעלה.
מערכת ההפעלה הייתה בסיסית ביותר ואפשרה רק להסתכל בתוכן של דיסקט ולהריץ ממנו תוכניות.
על מנת להעתיק קבצים היה צורך להעלות תוכנית חיצונית.
מערכת ההפעלה המתקדמת ביותר הייתה Dos 3.3.
בנוסף למחשב Apple II שתואר לעיל, השם Apple II מתייחס לסדרה של דגמי מחשבים אשר נוצרו ושווקו בעקבותיו והיו מבוססים על ארכיטקטורת חומרה דומה.
עם הבולטים שבהם נמנים Apple IIe הפופולרי, Apple IIc הקומפקטי ו-Apple IIGS שהצטיין ביכולותיו בתחום הגרפיקה והצליל.
הדגם המקורי, Apple II, שודרג עם מספר שינויים קטן יחסית והושק בשנות ה-90 של המאה ה-20. עד שנת 1993, שבה הפסיקו לייצר את המחשב, יוצרו 5–6 מיליון יחידות (כולל כ-1.25 מיליון יחידות של דגם Apple IIgs).
Apple I (ידוע גם כ-Apple-1) הוא אחד המחשבים האישיים המוקדמים ביותר בעולם.
הוא יוצר על ידי חברת אפל ב-1976.
המכשיר עוצב ונבנה על ידי סטיב ווזניאק בחנייה המקורה של משפחתו של סטיב ג'ובס, חברו ושותפו של ווזניאק.
ג'ובס הגה את הרעיון למכור את המחשב לציבור הרחב.
ה-Apple I היה המחשב הראשון שיוצר על ידי חברת אפל, ולצורך מימון ייצורו, ג'ובס מכר את המכונית שהייתה ברשותו.
המכשיר הוצג לראשונה באפריל 1976 בכנס בקליפורניה, ונמכר החל מיולי 1976 במחיר של 666.66 דולר אמריקאי.
בסה"כ יוצרו 200 יחידות של Apple I ונכון ל-2008 ידוע על כ-40 עד 50 יחידות שעדיין קיימות.
בשנת 2013 נמכרה יחידה כזאת בכ-670 אלף דולר במכירה פומבית שנערכה בגרמניה.
ב-2015 נמצא מחשב נוסף לאחר שהושלך למחזור.
המחשב עורר עניין אצל חובבי אלקטרוניקה בזכות פשטות הרכבתו, המעגל החשמלי שלו כלל רק 60 שבבים.
אולם כדי ליצור מחשב שלם היה צורך בהרכבת המארז, המקלדת ומקור אנרגיה.
Apoptygma Berzerk הוא הרכב מנורווגיה שהוקם על ידי גרוט וג'ון אריק מרטינסן בשנת 1989.
ההרכב זכה להצלחה מסחרית יחסית עם שירי סינתפופ רקידים, מוקם בטופ 10 בגרמניה וסקנדינביה ואף זכה בפרסים.
ההרכב, המכונה גם APB או Apop, הופיע באירופה, צפון אמריקה וישראל עם ההרכבים VNV Nation ,Beborn Beton ו-Icon of Coil.
לשם Apoptygma Berzerk אין משמעות מיוחדת - סטפן גרוט, סולן ההרכב וחברה המקורי, סיפר שבחר רנדומלית את השם מהמילון.
סטפן גרוט - מקים ההרכב, האחראי לצליל ה-APB.
אנדרס אודן - גיטרה (הצטרף להרכב שוב ב-2004 לאחר שעזב אותו לכמה שנים).
ג'ון אריק מרטינסן - היה חבר בהרכב בשנים 1989–1990, כותב שותף באלבום "Harmonizer".
פר אקסל לונדגרין - היה חבר בהרכב בשנים 1991–1994, קלידן בהופעות חיות, כותב שותף לשירים Wrack'em To Pieces ו-Electronic Warfare ובנוסף היה אחראי ליחסי הציבור של הלהקה בשנים אלו.
Apple TV הוא מזרים מדיה (מכשיר סטרימר) המיוצר, משווק ונמכר על ידי חברת אפל.
המכשיר מנגן מדיה דיגיטלית שמקורה ב-iTunes Store או במחשב לטלוויזיה בהפרדה גבוהה המתחברת אליו.
את המדיה ניתן לאחסן בכונן קשיח פנימי, או להזרימה דרך רשת תקשורת באמצעות תוכנת iTunes הרצה על גבי OS X או Windows, בהתאם לרצון המשתמש.
מכשיר זה הוכרז לראשונה במסיבת עיתונאים מיוחדת בסן פרנסיסקו, ב-12 בספטמבר 2006, על ידי מנכ"ל אפל דאז, סטיב ג'ובס.
הגרסה ההתחלתית, בעלת נפח אחסון של 40 ג'יגה בייט, החלה להשלח למזמינים ב-12 במרץ 2007. גרסה שנייה, עם דיסק קשיח של 160 GB, שוחררה ב-31 במאי 2007. ב-14 בספטמבר 2009 הפסיקה אפל את ייצור גרסת ה-40 GB, והוזילה את מחיר הגרסה השנייה.
בשנת 2010 הוצג הדור השני בממדים קטנים יותר, המבוסס על המעבד A4 שאותו השיקה אפל במקביל.
לשם שיפור הביצועים כלל המכשיר זיכרון מטמון של 8GB.
המכשיר לא כלל עוד דיסק קשיח פנימי והסתמך על הזרמת תוכן בלבד.
הוא הושק על ידי מנכ"ל החברה סטיב ג'ובס באירוע ספטמבר השנתי שלה בסן פרנסיסקו.
יותר ממיליון יחידות של הדור השני נמכרו תוך שלושה חודשים.
הדור השלישי הוצג בשנת 2012. הוא היה זהה באופן חיצוני ובחלק מרכיביו לדור הקודם, אך כלל מעבד וזיכרון משופרים המאפשרים שידור בהפרדה גבוהה של 1080p.
באותה עת ניהלה החברה, ללא הצלחה, מגעים עם חברות כבלים בארצות הברית כדי להציע את המכשיר כממיר עבור לקוחותיהם.
בינואר 2013 החלה רשת iDigital את המכשיר בישראל, ושירות ה-VOD, החל לכלול מספר כותרים עם תרגום לעברית.
Apple TV מאפשר למשתמש לנצל את הטלוויזיה שלו לצפייה בתמונות, להשמעת מוזיקה ולהפעלת סרטי וידאו מתוך רשת אינטרנט מקומית או מתוך שירות אינטרנטי (iTunes Store, YouTube, Flickr או MobileMe).
בהתחברות ישירות ל-iTunes Store, ניתן לשכור ולקנות סרטים, תוכניות טלוויזיה, שירים, אלבומים וקליפים כשחלק גדול מהתוכן קיים באיכות HD, מתוך המכשיר.
בנוסף, אפשר לצפות באמצעותו בסרטי YouTube ופליקר ולעיין באלבומי תמונות ב-MobileMe ו-iCloud.
המשתמש במכשיר יכול להסתנכרן ולהזרים מידע (תמונות, מוזיקה וסרטים) ממחשב שמחובר לאותה רשת ומכיל iTunes.
המכשיר נשלט באמצעות שלט מיוחד.
נוסף לכך, ניתן להוריד למכשיר יישומונים שונים דרך חנות האפליקציות, כגון שירותי הזרמת וידאו כמו נטפליקס, פריים וידאו ויוטיוב.
החל מהדור השני המכשיר לא כלל דיסק פנימי אלא רק זיכרון מטמון בנפח 8GB לתמיכה בהזרמת המדיה, בעיקר בפרוטוקול AirPlay התומך בהעברת וידאו וקול.
החל מדור זה גם מתאפשרת הצגת תמונה חיה של מכשירים אחרים של אפל הנמצאים באותה רשת ותומכים בתכונה המכונה Mirror, לדוגמה, אייפון 4S ואייפד 3.
Appetite for Destruction (בתרגום מאנגלית: "תיאבון להרס") הוא אלבום הבכורה של להקת ההארד רוק האמריקאית Guns N' Roses.
האלבום, שיצא לשווקים ב־21 ביולי 1987, לא צבר פופולריות בקרב המיינסטרים בשנת יציאתו, וחווה התעלמות מסוימת מרוב הקהל.
הוא הצליח להיכנס למיינסטרים רק שנה לאחר מכן כשהלהקה החלה להופיע עם שירי האלבום, שהסינגלים ממנו "Welcome to the Jungle", "Paradise City" ו-"Sweet Child o' Mine", צברו פופולריות בתרבות המיינסטרימית ובתחנות הרדיו, ובהמשך זכה לאהדת המבקרים והקהל.
בנוסף להתמקמות בראש מצעד האלבומים של מגזין הבילבורד, והסינגלים ממנו שהצליחו מאוד, הוא עודנו נחשב לאלבום הבכורה הנמכר בהיסטוריה וגם האלבום ה-11 הנמכר ביותר בהיסטוריה בארצות הברית, ועם מכירות של מעל ל־30 מיליון עותקים ברחבי העולם עד היום – הוא נחשב לאחד האלבומים הבינלאומיים הכי נמכרים בכל הזמנים.
למרות ביקורות מקצועיות פושרות שקיבל בתחילה, "Appetite for Destruction" נחשב כיום לאחד האלבומים הטובים ביותר שנעשו, בז'אנר הרוק במיוחד.
ב-2018 יצא האלבום לאור בהוצאה מחודשת במארז תקליטורים.
ההקלטות הראשונות של גאנז נ' רוזס תוכננו להיות חלק ממיני-אלבום שתוכנן להיות משוחרר ב-1985, אולם התוכניות השתנו עקב עזיבתו של גיטריסט הלהקה המקורית, טרייסי גאנז, שהוחלף על ידי סלאש.
המיני-אלבום הראשון של הלהקה למעשה יצא בזריזות על מנת להרגיע את הלייבל שחתמה בו, כיוון שהלייבל לא היה בטוח לגבי הצלחתה של הלהקה, ולא חשב שיש לה מספיק שירים על מנת לשחרר אלבום באורך מלא.
הסולן אקסל רוז התייחס לגבי כתיבת השירים וטען כי רוב האלבום למעשה נכתב בזמן שהלהקה הייתה בסיבוב הופעות בסצנת המועדונים בלוס אנג'לס, שם גם כתבו חלק מהשירים לאלבומים ששוחררו רק באלבומים הבאים כמו "Back Off Bitch", "You Could Be Mine", "November Rain" ו-"Don't Cry".
הסיבה לכך שהשיר "November Rain" (שעם השנים הפך ללהיט) לא נכלל באלבום היא כי היה בו כבר את השיר "Sweet Child O' Mine", והלהקה רצתה רק בלדת רוק אחת באלבום (למרות שבדיעבד בשני האלבומים הבאים של הלהקה ישנה יותר מבלדת רוק אחת בכל אלבום).
המפיק ספנסר פרופר נשכר על מנת לבדוק אם הוא מתאים לכימיה של הלהקה על מנת להקליט איתה את השירים "Sweet Child O' Mine" ו-"Nightrain", מה שלבסוף הפך להיות הקלטה של 9 שירים מתוך ה-12, אך הקלטות אלה לבסוף נגנזו והלהקה המשיכה לחפש מפיק.
באמצע 1986 הקליטה הלהקה דמויים של שירי האלבום עם גיטריסט להקת נזרת', מאני צ'ארלטון, שגם נגנזו.
דמויים אלו שוחררו רק ב-2018 בגרסה מיוחדת של האלבום.
הלהקה שקלה גם את מועמדותו של פול סטאנלי מלהקת קיס להיות המפיק של האלבום, אך לבסוף הוא נדחה כיוון שרצה להחליף את סט התופים של אדלר, שלא הסכים לשנות אותו.
שמו של רוברט ג'ון "מאט" לאנג גם נשקלה, אולם הלייבל לא היה מעוניין לממן מפיק כל כך יקר ומפורסם עבור להקה צעירה כל כך שהייתה בתחילת דרכה המוזיקלית.
לבסוף המפיק מייק קלינק שהפיק מספר אלבומים ללהקת "Triumph", נבחר להפיק את האלבום, והשיר הראשון שהקליטה הלהקה הוא "Shadow of Your Love", על מנת לבדוק את הכימיה איתו, מה שעבר בהצלחה.
לאחר מספר שבועות של חזרות, הלהקה נכנסה לאולפן "Rumbo Recorders" בינואר 1987. דווח כי קלינק, לפחות בתחילת העבודה, עבד לא פחות מ-18 שעות ביום על האלבום, כאשר סלאש התקשה למצוא את הצליל גיטרה שהוא מעוניין בו, עד אשר חיבר את גיטרת הגיבסון לס פול שלו למגבר מארשל שלו והחל לנגן.
סלאש בילה שעות עם קלינק לחיבור ובניית הסולואים שלו במהלך השירים.
לדברי המתופף סטיבן אדלר, הקלטת כלי ההקשה ארכו 6 ימים בלבד, אבל קולו של רוז הוקלט הרבה יותר מכך כיוון שהוא התעקש על לשיר את השירים שורה אחר שורה, ובשלמות רבה, מה שגרם לכך שהוא נשאר לעבוד לבד המון שעות בעוד שאר הלהקה כבר הלכה הביתה.
עבודות מיקסינג ותכנות נוספים נערכו באולפני "Mediasound Studios" ומסטרינג נעשה באולפני "Sterling Sound" בניו יורק.
תקציב האלבום היה כ-370 אלף דולר.
שירים רבים מהאלבום החלו כשירים בודדים ללא הקשר קונספטואלי, שחברי הלהקה כתבו לבדם ללא הלהקה, אך הם הושלמו במסגרת הלהקה כמו: "It's So Easy" (שכתב דאף מק'אגן), "Think About You" (שכתב איזי סטראדלין) ולבסוף הושלמו על ידי כלל הלהקה.
כמו כן "Rocket Queen" היה שיר לא גמור שכתבו סלאש, מק'אגן ואדלר שנכתב בלהקה המוקדמת המשותפת שלהם "Road Crew", והושלם במסגרת הלהקה.
מרב השירים מבוססים על חוויות וחיי היום יום של חברי הלהקה, כמו "Welcome to the Jungle" (בתרגום: "ברוך הבא לג'ונגל") שאת ההשראה לשיר קיבל אקסל רוז, אחרי שנתקל באיש ברחוב לכשהגיע מאינדיאנה לניו יורק ב-1980 על מנת להגשים את חלומו להיות זמר והלן אמר לו את המשפט, וגם כמו "Mr.
Brownstone" שהוא למעשה על בעיית צריכת ההרואין של חברי הלהקה.
חלק מהמילים באלבום מכוונים לאוזניים יותר צעירות כמו השיר "Out ta Get Me", שהתמקד בהסתבכותו של סולן הלהקה אקסל רוז עם החוק בתור נער שגדל באינדיאנה.
במקור עוצבה לאלבום עטיפה סוריאליסטית שבה הוצג מעין אנס רובוטי ולידו שרועה בחורה עם חולצה פתוחה ותחתונים מופשלים - קורבן האונס, רגע לפני שהוא מותקף על ידי מפלצת מתכתית.
לאחר שמספר רשתות סירבו למכור את האלבום עקב העטיפה השנויה במחלוקת חברת התקליטים החליפה את העטיפה לזו המציגה חמש גולגולות על צלב, כאשר הגולגולות מייצגות את חברי הלהקה, והעטיפה המקורית הועברה לחלקו הפנימי של האלבום.
אתר "Acclaimed Music" דירג את "Appetite for Destruction" לאלבום ה-63 בטיבו בכל הזמנים בהיסטוריית המבקרים של האתר.
ב-1989 דורג האלבום על ידי המגזין רולינג סטון במקום ה-27 בטיבו בשנות ה-80, ולאחר מכן דירג אותו גם במקום ה-62 ברשימת "500 האלבומים הגדולים בכל הזמנים".
ב-2001 דירג אותו המגזין "Q" במקום ה-50 ברשימת האלבומים ה"כבדים" ביותר בכל הזמנים.
ב-2004 דירג אותו המגזין את האלבום כאחד מאלבומי הרוק הקלאסי הטובים ביותר אי פעם.
ב-2003 דירג אותו הערוץ VH1 במקום ה-42 בכל הזמנים.
ב-2002 דירג אותו אתר החדשות פיצ'פורק במקום ה-59 ברשימת "100 האלבומים הטובים ביותר של שנות ה-80".
ב-2006 דירג אותו המגזין "Kerrang!" במקום הראשון ברשימת אלבומי הרוק הטובים ביותר.
ב-2006 נכלל האלבום בספר "1001 אלבומים שאתה חייב לשמוע לפני שתמות".